

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-1841-С/21/22-1, О.С.

Датум: 01.03.2022. године

На основу члана 15. под а) и в) Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) и члана 113. став 2. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), Републичка комисија за утврђивање сукоба интереса у органима власти Републике Српске, на сједници одржаној дана 01.03.2022. године, одлучујући о иницијативи за утврђивања сукоба интереса за изабраног представника Драгу Гужвића, донијела је

**ЗАКЉУЧАК**

Одбацује се иницијатива за утврђивање сукоба интереса подносиоца *Transparency International BiH* против изабраног представника Драге Гужвића

Образложење

Републичкој комисији за утврђивање сукоба интереса у органима власти Републике Српске (у даљем тексту: Комисија), дана 23.11.2021. године, достављена је иницијатива за утврђивање постојања сукоба интереса за изабраног представника Драгу Гужвића, одборника у Скупштини општине Шековићи.

У иницијативи се наводи да је Драго Гужвић одборник у Скупштини општине Шековићи, а истовремено и в.д. директора ЈКП „Комуналац“ д.о.о. Шековићи, те се према томе налази у сукобу интереса.

Комисија је овим закључком одбацила ову иницијативу, јер се ради о правној ствари о којој је већ расправљано, те је већ донесена правоснажна одлука.

Наиме, Рјешењем, број 02-420-С-2/21-8, О.С. од дана 05.11.2021. године (које достављамо у прилогу), правоснажно је ријешена ова правна ствар. Изабрани представник Драго Гужвић, одборник у Скупштини општине Шековићи, обавља и функцију в.д. директора јавног предузећа. Закон о спречавању сукоба интереса у органима власти Републике Српске третира позицију директора јавног предузећа, док позиција в.д. директора *a priori* није третирана, па самим тим не представља сукоб интереса када је лице в.д. директор јавног предузеће и када обавља функцију одборника у јединици локалне самоуправе. Међутим, одборник у јединици локалне самоуправе својим дјеловањем не смије прекршити одредбе члана 2. Закона о спречавању сукоба интереса у органима власти Републике Српске која на уопштен начин формулише које све ситуације потпадају под сукоб интереса, нити члан 3. који говори о принципима дјеловања и на тај начин ставити свој приватни интерес изнад јавног или остварити било коју добит или предност за себе или за лице са којим је повезано. Такође, не смије прекршити нити одредбе члана 9. Закона о спречавању сукоба интереса у органима власти Републике Српске којим су децидно наведене забрањене активности изабраних представника, носилаца извршних функција и савјетника.

Слиједећи ово, Комисија је у поменутом предмету разматрала и ово питање, како би се утврдило да ли је предметно лице прекршило неку од ових одредаба закона. Међутим, како је утврђено да лице није учествовалу у гласању поводом питања која се тичу јавног предузећа у којем обавља функцију в.д. директора, одлучено је да Драго Гужвић није прекршио одредбе закона, те да се не налази у сукобу интереса.

На основу напријед наведених чињеница, одлучено је као у диспозитиву овог закључка.

Поука о правном средству:

Против овог Закључка може се изјавити ПРЕДСЈЕДНИЦА КОМИСИЈЕ

жалба Комисији за жалбе у року од Обренка Слијепчевић

15 (петнаест) дана од дана пријема

овог Рјешења. Жалба се подноси

путем ове Комисије.

Прилог: Рјешење, број 02-420-С-2/21-8, О.С. од дана 05.11.2021. године

Доставити:

1. *Transparency International BiH*, Ул. Гајева бр. 2, Бања Лука
2. У спис предмета