

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-1965-С/21/22-1, О.С.

Датум: 01.03.2022. године

На основу члана 15. под а) и в) Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) и члана 113. став 2. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), Републичка комисија за утврђивање сукоба интереса у органима власти Републике Српске, на сједници одржаној дана 01.03.2022. године, одлучујући о иницијативи за утврђивања сукоба интереса за Ж. В., донијела је

**ЗАКЉУЧАК**

Одбацује се иницијатива за утврђивање сукоба интереса подносиоца *Transparency International BiH* против Ж. В.

Образложење

Републичкој комисији за утврђивање сукоба интереса у органима власти Републике Српске (у даљем тексту: Комисија), дана 27.12.2021. године, достављена је иницијатива за утврђивање постојања сукоба интереса за Ж. В., одборника у Скупштини града Требињe.

У иницијативи се наводи да је Ж. В. у периоду 2016.-2020. године истовремено обављао функцију одборника у Скупштини града Требиње и функцију директора привредног друштва ЗЕВС д.о.о. Требиње, које је пословало са градом Требиње и ЗП „Хидроелектране на Требишњици“ а.д. Требиње као органом власти Републике Српске, те вриједност склопљених уговора у поменутом периоду прелази 30.000 КМ, чиме је прекршен члан 6. Закона о спречавању сукоба интереса у органима власти РС.

Комисија је овим закључком одбацила ову иницијативу, јер се не ради о лицу из члана 4. Закона о спречавању сукоба интереса у органима власти Републике Српске.

Чланом 1. став 1. Закона о спречавању сукоба интереса у органима власти Републике Српске прописано је да се овим законом уређују посебне обавезе изабраних представника, носилаца извршних функција и савјетника у органима власти Републике Српске и јединица локалне самоуправе у обављању јавне функције, а у циљу спречавања сукоба интереса.

Чланом 4. под а) Закона о спречавању сукоба интереса у органима власти Републике Српске, прописано је да се „изабраним представницима“ сматрају: народни посланици у Народној скупштини РС, делегати у Вијећу народа РС и одборници у скупштинама јединица локалне самоуправе.

Дакле, како је предметно лице било одборник у Скупштини града Требиња у мандатном периоду 2016.-2020. године, у том периоду је то лице и потпадало под надлежност за дјеловање ове Комисије. Међутим, како лице тренутно и у тренутку подношења ове иницијативе не обавља функцију одборника у јединици локалне самоуправе, ова Комисија нема надлежност да поступа према том лицу, јер оно није лице из члана 4. Закона о спречавању сукоба интереса у органима власти Републике Српске.

На основу напријед наведених чињеница, одлучено је као у диспозитиву овог закључка.

Поука о правном средству:

Против овог Закључка може се изјавити ПРЕДСЈЕДНИЦА КОМИСИЈЕ

жалба Комисији за жалбе у року од Обренка Слијепчевић

15 (петнаест) дана од дана пријема

овог Рјешења. Жалба се подноси

путем ове Комисије.

Доставити:

1. *Transparency International BiH*, Ул. Гајева бр. 2, Бања Лука
2. У спис предмета